Kārļa Ulmaņa gatve

Kārļa Ulmaņa gatve ir maģistrālas nozīmes iela Rīgā un Mārupes novadā. Tā ir viena no svarīgākajām un garākajām ielām Pārdaugavā. Tā atrodas Salu, Torņakalna, Ziepniekkalna, Atgāzenes, Bieriņu, Pleskodāles, Zolitūdes, Mūkupurva un Beberbeķu apkaimēs. Kopējais ielas garums ir 11958 metri, tā sastāv no divām atdalītām brauktuvēm un no 4—6 braukšanas joslām. Iela visā garumā ir daļa no valsts galvenā autoceļa A10, savukārt līdz Vienības gatvei — arī daļa no autoceļa A8.

 Vēsture 
Šī transporta maģistrāle tika noteikta un iezīmēta 1965. gada ģenerālajā pilsētas plānā, galvenokārt starp dzīvojamām un ražošanas teritorijām pa jaunu trasi. Tikai nelielā posmā pie Salu tilta tā ietver agrāko Lucavas ielu. Kārļa Ulmaņa gatve pilnībā tika pabeigta 1981. gadā un ieguva Ernsta Tēlmaņa ielas nosaukumu. 1991. gadā tā tika pārdēvēta par Kārļa Ulmaņa gatvi. 

 Skatīt arī 
 Zemgales priekšpilsēta
 Pārdaugava

 Atsauces 

Kategorija:Ielas Torņakalnā
Kategorija:Ielas Ziepniekkalnā
Kategorija:Ielas Atgāzenē
Kategorija:Ielas Bieriņos
Kategorija:Ielas Pleskodālē
Kategorija:Ielas Zolitūdē
Kategorija:Ielas Mūkupurvā
Kategorija:Ielas Beberbeķos
Kategorija:Zemgales priekšpilsēta
Kategorija:Ielas Salu apkaimē
Kategorija:Ielas Mārupē